

VLADA REPUBLIKE HRVATSKE

Zagreb, 30. travnja 2020.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo gospodarstva, poduzetništva i obrta |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Verifikacija odgovora na zastupničko pitanje Damjana Vucelića, u vezi s aneksom ugovora o gradnji broda Nov. 487. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

  *PRIJEDLOG*

**Klasa:**

**Urbroj:**

**Zagreb,**

 **PREDSJEDNIKU HRVATSKOGA SABORA**

Predmet: Zastupničko pitanje Damjana Vucelića, u vezi s aneksom ugovora o gradnji broda Nov. 487. - odgovor Vlade

 Zastupnik u Hrvatskome saboru, Damjan Vucelić, postavio je, sukladno s člankom 140. Poslovnika Hrvatskoga sabora (Narodne novine, br. 81/13, 113/16, 69/17 i 29/18), zastupničko pitanje u vezi s aneksom ugovora o gradnji broda Nov. 487.

 Na navedeno zastupničko pitanje Vlada Republike Hrvatske, daje sljedeći odgovor:

 Sukladno informacijama dobivenim od strane Hrvatske banke za obnovu i razvitak (u daljnjem tekstu: HBOR), navodi se kako su predstavnici HBOR-a 27. veljače 2020. godine obavili službeni obilazak brodogradilišta s jedinom svrhom fotodokumentiranja stanja gradnje Nov. 487 na navozu i dijelova u obradi.

 Ističe se kako ni u kojem slučaju svrha dolaska predstavnika HBOR-a nije bila potvrda porinuća broda Nov. 487.

 Nadalje, napominje se kako je puštanje 4. tranše kredita bilo u skladu s Ugovorom o kreditu te prethodno dostavljenim izvješćima i dokumentarnim preduvjetima.

 Eventualno potrebna dodatna obrazloženja u vezi s pitanjem zastupnika, dat će Darko Horvat, ministar gospodarstva, poduzetništva i obrta.

PREDSJEDNIK

mr. sc. Andrej Plenković